UČITELJEVA LETNA PRIPRAVA

PREDMET**: geografija** PROFESOR: **Suzana Černe**

**Laura Lee Jensen, tuja učit.**

**(Vulkani, Tornadi)**

ŠOLSKO LETO: **2014/2015** LETNO ŠTEVILO UR: **70**

RAZRED: **1** TEDENSKO: **2**

SESTAVILA: **Suzana Černe**  PREGLEDAL:

**LITERATURA ZA DIJAKE:**

Jurij Senegačnik, Borut Drobnjak: Obča geografija za 1. letnik gimnazij, Modrijan, Ljubljana 2003 (učbenik in delovni zvezek)

Atlas sveta za osnovne in srednje šle

**LITERATURA ZA UČITELJA:**

Ista kot zgoraj navedena, poleg te pa še:

Geografski obzornik, GEA, National Geographic

Karel Natek: Države sveta, DZS, Ljubljana 2000

Zgoščenke: priprave Suzane Černe, ENCARTA 2003

Didaktični komplet, Terra, Kranj 1994

**UČNE METODE:**

Metoda razgovora in razlage

Metoda demonstracije

Samostojno delo

Metoda opazovanja

Igra vlog

Frontalna metoda

**UČNA SREDSTVA:**

LCD projektor, zgoščenke, CD

Karta sveta, Evrope

Atlas za osnovne in srednje šole

Delovni zvezek, delovni listi

|  |
| --- |
| **OBČA GEOGRAFIJA 70 UR** |

|  |  |  |
| --- | --- | --- |
| **UVOD** | | |
| **Cilji** | | **Orientacijski pojmi** |
| Dijak:   * razume sistem geografske vede in razloži teoretično delitev geografije. | | * družbena geografija * fizična geografija * obča geografija * regionalna geografija… |
| **FIZIČNA GEOGRAFIJA**  **Nastanek in zgradba Zemlje** | | |
| Dijak:   * razloži, kako je površinska oblikovanost Zemlje odvisna od notranjih in zunanjih dejavnikovin procesov, * prepozna notranje in zunanje dejavnikepo učinkih, * se uči za uporabo geološke karte kot pripomočka pri terenskem delu oz. raziskovanju kamnin, * bere geološko karto v smislu ugotavljanja tipa in starosti kamnin, * imenuje in prepozna tipične kamnine v Sloveniji in jih uvrsti v eno od treh osnovnih skupin, * s klorvodikovo kislino razlikuje med karbonatno in nekarbonatno kamnino, * **izbirno**: opiše notranjo zgradbo Zemlje in različne učinke premikanja litosferskih plošč. | | * jedro * notranji (endogeni) dejavniki in procesi * plašč * potresi (potresni valovi, hipocenter, epicenter, moč potresa)… * skorja (litosfera, litosferska plošča, oceanski hrbet, oceanski jarek) * vulkanizem (magma, lava, krater) * zunanji (eksogeni) dejavniki in procesi |
| **Površje Zemlje** | | |
| Dijak:   * v naravi prepozna reliefne oblike (povšinske kot podzemne, prisojno in osojno stran, tipe erozije, denudacije in posledice drugih zunanjih dejavnikov, * pridobiva veščine, da v pokrajini prepozna značilne preoblikovalne procese, * s pomočjo slikovnega gradiva opiše reliefne oblike v različnih delih rečnega toka, oblike ledeniškega površja in se nauči sklepati na vpliv površinskih oblik na človekovo dejavnost, * z opazovanjem loči kraško pokrajino od nekraške, * ob slikovnem gradivu ali na terenu prepozna in opiše površinske in podzemne kraške oblike in jih vrednoti za gospodarsko izrabo, * ob ustreznem gradivu prepozna oblike eolskega površja, * ob slikah ugotavlja značilnosti različnih tipov obal, * razmišlja o primernosti različnih morfoloških tipov površja za poselitev, promet in turizem, * pokaže območja poledenitve po svetu in razloži različne tipe ledeniškega površja po svetu in pokrajin v pasu trajno zamrznjenih tal. * s pomočjo kartografsko-slikovnega gradiva in drugega gradiva raziskuje topografske elemente (reliefne oblike, geomorfološki procesi, meri in riše naklon…). | | |
| * alpidsko gubanje * antiklinala * čok * grudasto gorstvo * gubanje * hercinsko oz. variskično gubanje * kaledonsko gubanje * kenozoik * mezozoik * orogeneza * paleozoik * predkambrij * sinklinala * tektonika * tektonski jarek * tektonski prelom… * magmatske kamnine (globočnine, predornine, granit) * metamorfne kamnine (gnajs, marmor) * sedimentne kamnine (apnenec, dolomit, fliš, konglomerat, breča, peščenjak, glinovec)… | * akumulacija * biološko razpadanje * delta * denudacija * erozija tal * gravitacija * kanjon * korozija * meander * mehanično in kemično preperevanje * melišče * mrtvi rokav * rečna erozija * relief * siga * sončno sevanje * soteska * terasa * vintgar * vršaj * zemeljski plaz… * snežna meja * podnebna kolebanja * ledeniška erozija * akumulacija * koritasta U-dolina * morena * krnica * ledeniško jezero * gorska poledenitev * celinska poledenitev… | * brezno * kras * kraška jama * kraško polje * podzemni kraški pojavi * površinski kraški pojavi * presihajoče jezero * škraplja * vrtača (dolina) * žlebič… * abrazija * sušna – polsušna območja * kamnita (gruščnata) puščava * klif * morska akumulacija * peščena puščava * puhlica * skalna puščava * vetrovno nanašanje (akumulacija) * vetrovno odnašanje (erozija)… |
| **Utrjevanje in preverjanje znanja**  **Timsko in medpredmetno povezovanje – glej posodobitveni načrt** | | |
| **Vreme in podnebje** | | |
| Dijak:   * zna imenovati in razlagati pojme povezane z vremenskim dogajanjem in podnebjem, * ob pomoči klimogramov razlikuje toplotne pasove in podnebne tipe, * pojasni višinske podnebne pasove, * razume in vrednoti vplive podnebja na gospodarstvo in človekove vsakdanje dejavnosti, * spremlja vremensko napoved in njeno prilagajanje za različne pokrajine in glede na nadmorsko višino, ter posebne vremenske pojave (pozeba, žled, neurja), * spremlja in vrednoti vremenska poročila in najnovejše globalne vremenske oz. podnebne spremembe, * išče vire onesnaževanja zraka v svojem okolju, * **izbirno**: ovrednoti različna podnebja za življenje človeka in jih primerja med seboj. | | * anticiklon * celinska podnebja * ciklon * ciklonske padavine * ekvatorialno podnebje * gorsko podnebje * hladna fronta * inverzija * izobara * izohieta * izoterma * kondenzacija * konvekcijske padavine * oceansko podnebje * orografske padavine * ozračje (atmosfera) * planetarno kroženje zraka * podnebje * podnebni tip * polarno podnebje * polsuha in suha podnebja (puščavsko, stepsko podnebje) * sredozemsko podnebje * rosišče * savansko podnebje * snežna meja * subpolarno (tundrsko) podnebje * topla fronta * toplotni pas * troposfera * vlažnost zraka * vreme * vremenotvorno središče * vremenska prognostična karta… |
| **Utrjevanje in ponavljanje**  **Timsko in medpredmetno sodelovanje** – glej osebni posodobitveni načrt  **Ekskurzija v Koprsko primorje (geološka sestava, rastlinstvo, podnebje, ekologija) - medpredmetno** | | |
| **Prst** | | |
|  | | |
| Dijak:   * se uči razumeti povezanost nastanka, sestave, strukture, globine in rodovitnosti prsti, * razume profil prsti, * na slikovnem gradivu prepozna, razloži in ovrednoti tipične in jasno definirane prsti (v svet. merilu podzol, černozem, kastanozem, feralsol, v Sloveniji npr. glejena prst, jerina, ranker, rjava prst). | | * degradacija prsti * dejavniki nastanka in razvoja prsti * lastnosti prsti degradacija prsti * dejavniki nastanka in razvoja prsti * lastnosti prsti * pomen prsti za prihodnost človeštva… * procesi v prsti * profil in horizonti prsti * prsti v Sloveniji * varovanje prsti |
| **Rastlinstvo** | | |
| Dijak:   * ob tematskem zemljevidu razlaga razširjenost in pomen različnega rastja za človeka in njegove dejavnosti, * krepi zavedanje o pomenu varovanja naravnega rastlinstva in navede argumente za podporo svojih trditev temu v prid v konkretnih razmerah, * prepoznava osnovne rastlinske in drevesne vrste, * ugotavlja povezanost rastlinstva in pedološke odeje, * **izbirno**: poišče in preuči primer človeka pri preoblikovanju naravnega rastlinstva. | | * gorsko rastlinstvo * iglasti gozd (tajga) * kulturno rastlinstvo * naravno rastlinstvo * rastlinstvo polsuhih in suhih območij * savana (savansko rastlinstvo*)* * sušoljubne rastline * tropski deževni gozd * tundrsko rastlinstvo * vlagoljubne rastline * vplivi človeka na rastlinstvo… |
| **Vodovje** | | |
| Dijak:   * razvija sposobnosti za različno klasificiranje voda (glede na agregatno stanje, stoječe : tekoče vode, vode na kopnem, razvrščanje po kakovosti (po razredih I do IV) … * grafično prikaže kroženje vode v naravi, * pokaže poglavitne pojme na zemljevidu (reke, jezera, morja…), * zbira podatke o okoljskih problemih stoječih in tekočih voda, prepoznava in vrednoti podatke ter ugotavlja odnose med pojavi, * na podlagi kriterijev, ki jih sam izbere, vrednoti pomen voda (rek, morij, jezer…) za človeka. | | * hidrosfera * lastnosti morij * onesnaževanje * naravno in umetno jezero * pomen voda * porečje * rečni režim * razvodnica * talna voda… |
| **Utrjevanje in preverjanje znanja**  **Medpredmetno sodelovanje – glej osebni posodobitveni** | | |
| **Prebivalstvo** | | |
| Dijak:   * na podlagi statističnih in grafičnih podatkov ugotavlja prebivalstvene strukture in presoja njihovo uporabnost in pomen za vsakdanje življenje, * s pomočjo tematskih zemljevidov išče vzroke za različno razporeditev prebivalstva po svetu in išče povezavo z naravnim in družbenim okoljem, * pojasni vzroke in pomen sestave prebivalstva (na primeru različnih prebivalstvenih struktur) s čimer je zmožen predvideti medrasne in nacionalne ter jezikovne spore, * **izbirno**: analizira statistične podatke o prebivalstvu in predvidi njegov nadaljnji razvoj, * **Izbirno**: preučuje starostne piramide in dela povzetke. | | * aktivno prebivalstvo * biološka sestava prebivalstva * deagrarizacija * demografska območja * ekonomska sestava prebivalstva * industrijska družba * naravni prirastek * neaktivno prebivalstvo * postindustrijska družba * predindustrijska družba * primarni sektor * rodnost * sekundarni sektor * selitve (migracije) * smrtnost * starostna piramida * terciarni sektor * verska sestava prebivalstva… |
| **Naselja** | | |
| Dijak:   * razume širino problematike naselij (merila za delitev naselij, funkcije in vloga različnih tipov naselij, procesi preobrazbe). | | * kmečka naselja * mesta * podeželska naselja * urbana naselja * urbanizacija * suburbanizacija… |
| **Utrjevanje in preverjanje**  **Medpredmetno sodelovanje, ekskurzije – glej osebni posodobitveni**  **Ekskurzija v zamejstvo (položaj Slovencev v Italiji, problematika obmejnosti)** | | |
| **Kmetijstvo** | | |
| Dijak:   * razloži vzroke za različne oblike kmetijstva po svetu, * si pridobiva pozitiven odnos do pomena kmetijstva za oskrbo s hrano in surovinami ter za ohranjanje kulturne pokrajine, * opazuje pokrajino in iz nje razbere prvine, ki so funkcijsko povezane s kmetijstvom, * raziskuje okoljske probleme intenzivnega kmetijstva in okoljske probleme z vidika vpliva narave ter nesmotrnega ravnanja z njo, * **izbirno**: ob izbranih primerih ovrednoti pomen kmetijstva za oskrbo ljudi s hrano in surovinami. | | * ekstenzivno kmetijstvo * intenzivno kmetijstvo * raba tal * sodobno kmetijstvo * tradicionalno kmetijstvo… |
| Energetika in industrija **Medpredmetno sodelovanje: geografija + kemija; predavanje** | | |
| Dijak:   * analizira razloge za spreminjanje pomena posameznih dejavnikov, ki so v zgodovini vplivali na razmestitev industrije, * raziskuje vpliv industrije na pokrajino z vidika njenega videza, onesnaževanjem voda, zraka in zemlje in izbere značilne primere v preteklosti in sedanjosti, * na osnovi podatkov presoja vpliv industrije in drugih gospodarskih dejavnosti na razvoj pokrajine, * primerja pomen energijskih virov za človeštvo nekoč in danes in razloži vzroke za spremembe, * **izbirno**: preuči prednosti posameznih vrst energije in vrednoti pričakovanja prihodnjega razvoja. | | * industrijska panoga * lahka industrija * obnovljivi energijski viri * težka industrija… |
|  | | |
| **Promet, telekomunikacijsko omrežje** | | |
| Dijak:   * razloži razlike med prometom in prometnimi tokovi v preteklosti in sedanjosti, * na podlagi zbranih podatkov analizira vrste prometa in jih primerja med seboj, * razčleni vpliv posameznih vrst prometa na pokrajino, * išče prednosti in slabosti telekomunikacijskih sistemov v pokrajini, * se zave pomena sodobne infrastrukture v družbi. | | * prometno omrežje (cestno, železniško, vodno, cevovodi) * telekomunikacijsko omrežje… |
| **Turizem** | | |
| Dijak:   * našteje, razloži in vrednoti pogoje za razvoj različnih tipov turističnih območij, * išče vzroke za razlike v prihodku iz turizma na izbranih primerih sveta, Evrope in Slovenije, * vrednoti pomen turizma za gospodarstvo in njegov vpliv na človekove dejavnosti in naravno okolje. * **izbirno**: zbere podatke o turizmu na nekem območju (ali kraju) in naredi izdelek v obliki plakata, referata ali seminarske naloge in jo predstavi pred razredom ali pa v obliki igranja vlog motivira sošolce za obisk izbrane pokrajine. | | * turistična območja * vrste turizma… |
| **Trajnostni razvoj** | | |
| Dijak:   * spozna koncept trajnostnega razvoja in njegovih sestavin (okolje, prostor, gospodarstvo, razvoj človeške družbe), * razume pomen in vsebino prostorskega načrtovanja ter sodelovanja javnosti v postopkih sprejemanja odločitev), * spozna poklice, ki so povezani u urejanjem naravnega in družbenega okolja, * vrednoti različne dejavnosti z vidika trajnostnega razvoja. | | * kompleksnost in omejenost prostora * trajnostni prostorski razvoj * vrednote prostora… |
| **Utrjevanje in preverjanje**  **Ekskurzija v Koprsko Primorje (vrednotenje turistične infrastrukture, dvojezičnost, povezava mest z zaledjem)** | |  |

**Priloga: posodobitveni načrt**

**2. SPLOŠNI CILJI/KOMPETENCE**

**2.1 Splošni cilji pouka geografije**

**2.1.1 Cilji na spoznavnem področju**

Dijaki v procesu geografskega izobraževanja pridobivajo znanje ter razvijajo, mišljenje, veščine in odnose. Urijo se v opazovanju, primerjanju, logičnem sklepanju, posploševanju in drugih spoznavnih veščin, ki omogočajo pridobivanje kakovostnega znanja ter ustrezno odzivanje na življenjske situacije.

**2.1.2 Cilji, povezani z razumevanjem prostora**

Dijaki:

* pridobijo prostorsko predstavo o današnjem svetu in domačem okolju;
* ustvarjalno sprejemajo in razumejo vsakodnevne informacije, ki imajo prostorsko razsežnost in vplivajo na njihovo lastno odgovorno ravnanje in odločanje;
* spoznajo različna merila za regionalizacijo (členitevpokrajin) in se hkrati zavedajo individualnosti sleherne pokrajine na svetu;
* znajo umestiti pokrajine in kraje v določeno širše okolje ali območje;
* se naučijo geografsko razmišljati o pokrajinah in ljudeh (opisati izbrano pokrajino in umestiti njen položaj in vlogo glede na državno, meddržavno in svetovno raven (npr. kisel dež, turizem, svetovno državljanstvo);
* znajo pojasniti, zakaj in kako se v pokrajini dogajajo spremembe in kako vplivajo na njen razvoj;
* znajo brati različne tematske in splošne zemljevide v tiskani in digitalni obliki;
* se naučijo izdelati nekatere vrste tematskih zemljevidov;
* se znajo orientirati na različnih zemljevidih (po stopinjski mreži in v smislu najdenja različnih pokrajin, mest, rek ipd.);
* se znajo orientirati v naravi in uporabljati več ustreznih pripomočkov;
* vedo, kako načrtovati pohode, ture, izlete ipd. s pomočjo zemljevidov.

**2.1.3 Cilji, povezani z znanjem in z razumevanjem geografskih struktur, procesov in odnosov**

Dijaki:

* skušajo razumeti pomen sodobnih geografskih konceptov pri preučevanju, členjenju in organiziranju prostora na različnih ravneh, t. j. od mikro do makro enot in svetovne oziroma globalne ravni, razumejo pomensko razliko med naravno- in družbenogeografskimi členitvami;
* se zavedajo pomena povezovanja različnih znanj in veščin kot načina celovitega obravnavanja sodobnih problemov za kakovostnejše razumevanje dogajanja okrog sebe;
* znajo geografsko razmišljati;
* razumejo najpomembnejše naravnogeografske in družbenogeografske dejavnike, pojave in procese - tako posamezne prvine  kot njihove medsebojne vzročno-posledične zveze;
* razumejo zakonitosti razmestitev naravno- in družbenogeografskih pojavov  in  procesov ter njihov vpliv na razvitost posameznih (izbranih) držav;
* razumejo geografske vzroke za kulturno, civilizacijsko in politično pestrost  sveta;
* se vzgajajo v duhu strpnosti in spoštovanja ljudi in ljudstev, ki so drugačni glede na jezik, vero, etično sestavo, navade ipd.;
* razumejo probleme varstva geografskega okolja ter se  zavedajo pomena  človeka kot preoblikovalca geografskega okolja in prizadevanj družbe za vzdrževanje  ravnovesja med človekovimi hotenji in naravo;
* pridobivajo sposobnost za vrednotenje protislovij v sodobnem svetu kot posledic razvoja prebivalstva in gospodarstva, ker le to ne upošteva prostorske omejitve materialnih dejavnosti človeka;
* vrednotijo relativne prednosti različnega razvoja z vidika okoljskih problemov in pričakovanih posledic;
* se usposabljajo za prepoznavanje nujnosti sonaravnega razvoja ter odgovornosti do ohranjanja fizičnih in bioloških življenjskih razmer za prihodnje generacije.

**2.1.4 Cilji, povezani z uporabo znanja in veščin**

Dijaki:

* se naučijo samostojnega pridobivanja geografskega in splošnega znanja;
* se naučijo uporabljati učbenike in drugo strokovno literaturo;
* spoznavajo pravilno uporabo preprostejših geografskih metod in tehnik dela ter potrebne pripomočke;
* pridobivajo in razvijajo sposobnosti za neposredno in posredno opazovanje naravnih   in  družbenih dejavnikov, pojavov in procesov v pokrajini;
* razvijajo zmožnosti za iskanje in izbiro relevantnih podatkov in informacij izmed mnogih možnosti, ki jih ponujajo pisni viri in sodobna tehnologija;
* se usposabljajo za samostojno uporabo geografskih virov in literature (globus, atlasi, karte, statistično gradivo  ter grafični prikazi, slikovno gradivo, potopisi, članki, knjižno gradivo, zbirke geografskih podatkov ipd.) v/na različnih medijih (časopis, knjižnica, medmrežje, TV);
* znajo zapisovati in prikazovati podatke v različnih oblikah in tehnikah (pisno, grafično, v obliki tabel …);
* razvrstijo podatke v skupine po izbranih kriterijih in jih uredijo;
* obvladajo osnovne statistične metode (vsota, srednja vrednost, indeksi rasti oziroma zmanjševanja…);
* probleme preučijo sami ali v skupini, pri čemer upoštevajo načela individualiziranega ali timskega dela, motivacije, kreativnosti, radovednosti, odgovornosti;
* s timskim delom, ekskurzijami in terenskim delom se naučijo prizadevati si za skupne cilje, razvijajo medosebne veščine, prevzemajo različne vloge, sodelujejo, se dogovarjajo, izražajo lastne ideje in upoštevajo različne poglede;
* so sposobni osnovnih oblik samostojnega geografskega raziskovanja na različnih ravneh, zlasti pa na primeru domače pokrajine/regije, se naučijo kritično vrednotiti vire in izbrati ustrezne argumente za podporo lastnih ugotovitev (z upoštevanjem njihove starosti in težavnost problema);
* se aktivno udeležijo ekskurzij in o njih napišejo ustrezno poročilo;
* znajo sami zaznati ključne geografske probleme in si zamislijo svojo pot njihovega preiskovanja (pristop k problemu in strategija njegovega reševanja);
* znajo sami vrednotiti svoje delo in predlagati spremembe pri prihodnjem delu;
* razvijajo sposobnost izražanja geografskega znanja v verbalni, kvantitativni in grafični obliki z uporabo sodobnih učil (besedilo, slike, skice, karte, tabele, diagrami, grafikoni);
* se urijo v komuniciranju na različne načine vključno z uporabo informacijske tehnologije;
* razvijajo jezikovne spretnosti, s priporočenim branjem vsebin v tujih jezikih pa tuje jezikovne spretnosti;
* spoznajo različne pristope k učinkovitemu učenju geografije in jih povezujejo z učinkovitimi kognitivnimi (miselnimi) podporami in orodji (grafični organizatorji, miselni vzorci, sheme, analogije ipd.);
* se s pomočjo geografskih znanj usposobijo za delovanje v različnih okoliščinah;
* si z raziskovanjem in lastnimi iniciativami pridobivajo samozaupanje do lastnih sposobnosti.

**2.1.5 Vzgojni cilji (povezava z državljansko vzgojo, vzgojo za sožitje, multikulturno in medkulturno vzgojo, okoljsko vzgojo ipd.)**

Dijaki:

* razvijajo pozitivna čustva do domovine, občutek pripadnosti svojemu narodu in državi ter spoštovanje njene naravne in kulturne dediščine;
* se vzgajajo v zanimanju za družbene potrebe, za reševanje skupnih prostorskih (trajnostnih) problemov na nacionalni, širši regionalni in svetovni ravni;
* razvijajo sposobnost doživljanja raznolikosti in lepot naravnega okolja na eni strani in vrednotenja različnih življenjskih pogojev ter družbenih potreb na drugi strani;
* privzemajo skrb za uravnoteženo rabo prostora ter za ohranjanje kakovosti naravnega in družbenega okolja za prihodnje generacije (trajnostni razvoj);
* se vzgajajo v razumevanju pomena vrednot pri odločanju o posegih v prostor,
* razvijajo zavest o reševanju lokalnih, regionalnih in svetovnih problemov po načelih trajnostnega razvoja in načelih Svetovne deklaracije o človekovih pravicah;
* spoštujejo pravico do enakopravnosti vseh ljudi;
* s preučevanjem geografskih problemov drugih narodov in kultur razvijajo lastno zavedanje in spoštovanje le teh;
* se vživljajo v položaj drugih ljudi in ljudstev;
* se učijo povezovati različne vidike izobraževanja kot so spoznavni, čustveni, etični, estetski, motorični;
* se naučijo ceniti geografsko znanje;
* se zavedajo možnosti in odgovornosti za uporabo geografskega znanja in veščin v osebnem, profesionalnem in javnem življenju.

**2. 2. Vključevanje ključnih kompetenc v pouk geografije**

**2.2.1 Sporazumevanje v maternem jeziku**

Geografija pomaga dijakom zagotavljati funkcionalno pismenost, s tem da razvija:

* zmožnost branja in pisanja različnih, geografskih in negeografskih vsebin glede na namen (npr. branje za učenje ali za sprostitev ipd.),
* zmožnost iskanja, zbiranja in obdelave geografskih in drugih virov ter literature (informacij, podatkov in pojmov) ter sposobnost njihove organizacije in uporabe,
* zmožnost ločevanja pomembnega od nepomembnega,
* zmožnost ustnega in pisnega argumentiranja z upoštevanjem stališč drugih,
* zmožnost uporabe ustreznih pripomočkov (zapisek, shema, graf, zemljevid, skica ipd.) za izdelavo, predstavitev in razumevanje kompleksnih informacij, pisnih ali govorjenih vsebin,
* sposobnost izražanja znanja v besedni, pisni, grafični in drugih oblikah na različne načine.

**2.2.2 Sporazumevanje v tujih jezikih**

Dijaki razvijajo:

* zmožnost poslušanja in razumevanja tujega govora v različnih okoliščinah (ekskurzijah, potovanjih ipd.),
* sposobnost branja in razumevanja poljudnih in enostavnejših strokovnih vsebin ter uporabe ustreznih pripomočkov (branje in razumevanje virov v knjižni in elektronski obliki),
* vedoželjnost do jezikov na splošno in zanimanje za medkulturno (jezikovno) sporazumevanje (vključevanje v mednarodne projekte, izmenjave, sodelovanje ipd. na šolski ali osebni ravni).

**2.2.3 Matematična pismenost**

Dijaki:

* razvijajo pripravljenost soočiti se s številkami in premagati strah pred njimi (ustrezna in motivacijsko podprta uporaba statističnih podatkov),
* krepijo zmožnost matematičnega mišljenja in umevanja za reševanje geografskih in drugih problemov,
* so pripravljeni in zmožni uporabiti osnovne matematične in statistične operacije ter metode (seštevanje in odštevanje, množenje in deljenje, odstotki in razmerja, količine in mere, srednja vrednost, indeksi ipd.) pri reševanju geografskih nalog in v vsakdanjem življenju.

**2.2.4 Kompetence na področju znanosti in tehnologije**

Dijaki razvijajo:

* zmožnost uporabe učil in učnih pripomočkov kot tudi znanstvenih podatkov za doseganje ciljev oziroma zaključkov,
* zmožnost prepoznavanja temeljnih značilnosti znanstvenega raziskovanja za prihodnje delo in študij,
* zmožnost iskanja ugotovitev (sklepov) in utemeljevanja razlogov zanje,
* radovednost a tudi kritičen odnos do znanosti in tehnologije,
* pozitiven, vendar tudi kritičen odnos do informacij in zavest o nujnosti logičnega sklepanja,
* sposobnost zastavljanja preprostejših hipotez in delovnih vprašanj, iskanja njim primernih metod in, posledično, sposobnost reševanja problemov oziroma zavračanja in potrjevanja hipotez,
* sposobnosti sprejemanja znanosti in znanstveno-tehnološkega razvoja.

**2.2.5 Digitalne kompetence**

Dijaki:

* razvijajo zmožnost iskanja, zbiranja in obdelave elektronskih informacij, podatkov in pojmov in njihove uporabe na čim bolj sistematičen način,
* večajo zmožnosti uporabe uslug informacijsko-komunikacijske tehnologije za podkrepitev kritičnega mišljenja, ustvarjalnosti in odkrivanja novega v različnih zvezah tako doma, v prostem času, kot v šoli in prihodnjem študiju ali poklicu,
* razvijajo pozitiven odnos do uporabe IKT pri samostojnem delu in delu v skupini;
* razvijajo kritičen odnos do razpoložljivih informacij,
* razvijajo pozitiven odnos in občutek za varno in odgovorno rabo medmrežja, vključno z varovanjem zasebnosti in spoštovanjem kulturnih razlik,
* s pomočjo geografskega informacijskega sistema (GIS) in drugih orodij (GPS, Google Earth) zbirajo, urejajo, obdelujejo in prikazujejo podatke o prostorskih pojavih in procesih.

**2.2.6 Učenje učenja**

Dijaki pridobivajo in razvijajo naslednje veščine:

* zmožnost vzeti si čas za učenje, biti samostojen in discipliniran,
* zmožnost osredotočenja na učenje daljši ali krajši čas,
* (samo)kritičnost do snovi in načina učenja,
* motivacijo in zaupanje v lastno sposobnost uspešnega učenja,
* željo po uporabi predhodnih geografskih in splošnih izkušenj in iskanje priložnosti za učenje v raznovrstnih življenjskih okoliščinah,
* zavest o kakovosti znanj, ki jih daje medpredmetno zasnovana geografska stroka,
* priprava za vseživljenjsko pridobivanje in uporabo novih znanj.

**2.2.7 Osebnostno-socialne zmožnosti**

Dijaki razvijajo:

* zmožnost ustreznega sporazumevanja v različnih socialnih razmerah v šoli in zunaj nje,
* zaupanje do drugega in vživljanje v njegovo osebnost,
* zmožnost pokazati razočaranje ali nesporazum na ustrezen način,
* zavedanje o nujnosti razlikovanja in ločevanja med poklicnim in zasebnim življenjem,
* zavedanje in razumevanje narodne kulturne identitete v sovplivanju z evropsko in svetovno identiteto; zmožnost videti in razumeti različne poglede na identiteto drugih,
* občutek za kulturne razlike in odpornost do predsodkov; voljnost premagati stereotipe in predsodke,
* zmožnost pogajanja in sklepanja kompromisov.

**2.2.8 Državljanske zmožnosti**

Dijaki razvijajo:

* zavest o pravicah in odgovornostih preko dogovorjenih nalog in obveznosti,
* zmožnost sodelovanja v skupinskem delu in v razredu s ciljem delovanja v domačem okolju kakor tudi kasnejšega odločanja na nacionalnem ali evropskem nivoju (participacija na različnih ravneh),
* sposobnost za vključevanje v odločanje o razvoju domače pokrajine in tudi širše,
* zmožnost pokazati solidarnost (npr. z empatijo) in zmožnost skupnega reševanja problemov,
* zmožnost komunikacije z javnimi ustanovami in organi (npr. pri pridobivanju virov),
* zavedanje o smislu pripadnosti lokalni skupnosti, državi, EU, Evropi ali svetu oziroma iskanje ravnotežja med individualizacijo in skupnostjo,
* z izbiro in obravnavo Slovenije se razvija princip aktivnega državljanstva in domovinske vzgoje;
* zmožnosti za izkoriščanje prednosti, ki jih omogoča EU,
* dojemanje človekovih pravic in enakosti kot osnove za solidarnost in odgovornost v sodobnem svetu,
* pripravljenost spoštovati vrednote in zasebnost drugih in se ustrezno odzivati na odklonilne družbene pojave,
* spoštovanje in razumevanje razlik med vrednotami različnih narodov in etničnih skupin,
* kritično sprejemanje informacij, ki jih nudijo množični mediji.

# 2.2.9 Podjetnost

Dijaki razvijajo:

* osnovne veščine podjetniškega obnašanja (načrtovanje, organiziranje, analiziranje, komuniciranje, dajanje napotkov, izpeljava naloge, vrednotenje ipd.),
* osnovni vpogled in veščine načrtovanja razvoja v pokrajini in njegovo izvedbo,
* zmožnost delati in se prilagajati skupini,
* inovativnost, voljo do pobud in zmožnost aktivnega delovanja in pozitivnega odziva na prostorske spremembe,
* zmožnost prevzemanja odgovornosti, zmožnost oceniti in po potrebi sprejeti tveganje,
* zavedanje o nepredvidljivosti dolgoročne zaposlitve in potrebe iskanja in sprejemanja raznovrstnih priložnosti.

**2.2.10 Kulturna zavest**

Dijaki razvijajo:

* sposobnost umetnostnega izražanja na različne načine glede na prirojene sposobnosti,
* sposobnost upoštevanja in uživanja v različnih kulturnih in naravnih pojavih ter znamenitostih ter prepoznavanja njihovega kulturnega in morebitnega ekonomskega pomena,
* občutek za identiteto s spoštovanjem različnosti.

**2.2.11 Posebne geografske zmožnosti (raziskovanje in razumevanje geografskih procesov in odnosov ter njihova prostorska razsežnost)**

Dijaki razvijajo naslednje zmožnosti:

* znanje o prostorski in časovni dimenziji razvoja pokrajinotvornih dejavnikov in procesov ter zvez med njimi,
* vedenje o prostoru v smislu poznavanja, razumevanja in vrednotenja pojavov in procesov z zmožnostjo njihove prostorsko-kronološke umestitve,
* zavedanje o raznolikosti naravnih, socialnoekonomskih in kulturnih sistemov,
* prenos in uporabo splošnega znanja) na konkretnem primeru,
* geografske veščine in zmožnosti raziskovanja pokrajine in sposobnost povezovanja geografske teorije s prakso preko kritičnega geografskega mišljenja in uporabe splošnih in specialnih raziskovalnih metod.

Pri tem geografsko mišljenje vključuje:

* + kritično razumevanje prostorske razmestitve pojavov in njihovih protislovij,
  + sposobnosti za iskanje vzročno-posledičnega sovplivanja naravnih in družbenih procesov v pokrajini,
  + zmožnosti povezovanja geografskega znanja z drugimi znanji s ciljem celovitega umevanja sodobnega sveta,

uporaba splošnih in specialnih raziskovalnih metod pa še:

* veščine dejavnega terenskega raziskovalnega dela,
* identifikacijo raziskovalnih vprašanj,
* zbiranje in razvrščanje podatkov,
* obdelavo in prikazovanje podatkov,
* posploševanje, interpretacijo in uporabo spoznanj.

Dijaki s tem pridobivajo praktično uporabna znanja in veščine ter tako postajajo konkurenčni na trgu zaposlovanja.

Poleg naštetega dijaki razvijajo še zmožnosti za:

* prepoznavanje nujnosti sonaravnega razvoja ter odgovornosti do ohranjanja fizičnih in bioloških življenjskih razmer za prihodnje generacije t. j. nujnosti vzdrževanja ravnotežja med človekovim hotenjem in naravo in
* razumevanje kompleksnosti prostorskih problemov in poznavanje možnosti lastne aktivne udeležbe.